**Ministru kabineta noteikumu projekta**

**„ Grozījums Ministru kabineta 2003. gada 29. aprīļa noteikumos Nr. 236**

**“Aizsardzības ministrijas nolikums”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk tekstā – MK) noteikumu projekts “Grozījums Ministru kabineta 2003. gada 29. aprīļa noteikumos Nr. 236 “Aizsardzības ministrijas nolikums” ir izstrādāts saistībā ar Aizsardzības ministrijas izstrādāto MK noteikumu projektu “Elektroniskās identifikācijas uzraudzības komitejas nolikums”, lai atspoguļotu izmaiņas Aizsardzības ministrijas uzdevumos.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK 2015. gada 3. februāra sēdes protokola Nr. 6 27. § (turpmāk – MK sēdes protokols) pieņemts zināšanai informatīvais ziņojums “Par kompetento un atbildīgo iestādi, kura nodrošinās kvalificētu un kvalificētu paaugstinātas drošības elektroniskās identifikācijas pakalpojumu sniedzēju uzraudzību”, kurā nolemts izveidot aizsardzības ministra pakļautībā vienotu, koleģiālu uzraudzības institūciju (turpmāk – Komiteja) informatīvajā ziņojumā noteikto funkciju un uzdevumu veikšanai. Ievērojot norādīto, Aizsardzības ministrija ir izstrādājusi MK noteikumus “Elektroniskās identifikācijas uzraudzības komitejas nolikums” (turpmāk – Komitejas nolikums). Komitejas nolikumā noteikts, ka Komiteja ir koleģiāla uzraudzības institūcija aizsardzības ministra pakļautībā un tās mērķis ir uzraudzīt un reģistrēt reģistrā kvalificētus vai kvalificētus paaugstinātas drošības elektroniskās identifikācijas pakalpojuma sniedzējus un to sniegtos pakalpojumus.MK 2003. gada 29. aprīļa noteikumu Nr. 236 “Aizsardzības ministrijas nolikums” 5. punktā ir uzskaitīti Aizsardzības ministrijas uzdevumi. Ņemot vērā MK sēdes protokolu, kurā Aizsardzības ministrijai ir izvirzīts jauns uzdevums, Aizsardzības ministrijas uzdevumu sarakstu nepieciešams papildināt un noteikt, ka Aizsardzības ministrija nodrošina Elektroniskās identifikācijas uzraudzības komitejas darbu. Komitejas darbu nodrošina Komitejas priekšsēdētājs – Aizsardzības ministrijas valsts sekretārs, kurš vada Komitejas sēdes, paraksta Komitejas sagatavotos dokumentus, kā arī ir tiesīgs pilnvarot citus Komitejas locekļus parakstīt Komitejas sagatavotos dokumentus. Papildus Aizsardzības ministrija nodrošina arī Komitejas sekretariāta funkcijas, kas ietver Komitejas darba nodrošināšanu, Komitejas sēžu organizēšanu, informācijas apmaiņas nodrošināšanu ar Komitejas locekļiem par Komitejas kompetences jautājumiem, Komitejas darbu Komitejas sēžu starplaikos un Komitejas sēžu protokolu projektu noformēšanu un saskaņošanu. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts sabiedriskajai apspriešanai publicēts AM mājaslapas sadaļā „Sabiedrības līdzdalība”. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Aizsardzības ministrija normatīvajos aktos noteiktajā kārtībā. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jauna institūcijas netiek radīta, Komiteja tiek veidota AM pakļautībā, līdz ar to nav nepieciešami ar administratīvās sistēmas uzturēšanu (lietvedību, grāmatvedību u. tml.) saistītie izdevumi.  |
| 3. | Cita informācija | Nav |

Anotācijas II, III, IV un V sadaļa – projekts šīs jomas neskar.

Aizsardzības ministrs R. Bergmanis

Vīza: valsts sekretārs J.Garisons

04.10.2016 11:37:00

468

Z. Beļavska, 67335352

zane.belavska@mod.gov.lv